LOP-MIDT-HELGELAND

REFERAT FRA MEDLEMSMØTE (Åpent møte.)

torsdag 14. november 2013 kl. 12:00 på Kulturverkstedet i storsalen, Mosjøen.

31 frammøtte.

Foreleser: Per Smørvik.

Tema: Mikkjel Fønhus i Susendalen.

1.

* De frammøtte hadde kjøpt med seg kaffe og noe å bite i, og praten gikk som vanlig livlig rundt bordene.
* Nestleder Turid Mæhre Olsen ønsket velkommen og leste diktet HØSTLØV.
* Kort orientering om julelunsj 12.12. kl. 12:00 på Fru Haugans Hotel. Påmeldingsliste ble sendt rundt. Pris i år: 300 kr. LOP dekker 35 kr/person.

2.

Dagens foredragsholder, Per Smørvik, ble ønsket velkommen og Turid overlot talerstolen til ham.

Smørvik åpnet med å fortelle at han og noen andre studenter for ca. 40 år fikk høre at Mikkjel Fønhus hadde oppholdt seg i Susendal, og at de da skrev et brev til ham.for å få vite mer om dette. De fikk et svært hyggelig svar på brevet, som de selvsagt hadde tatt vare på. Fønhus skrev 2 bøker fra sitt opphold i Susendal og Fiplingdal: ”Køia i Tusterdalen” 1945 og ”Kampen mot villmarka” 1947. På det tidspunktet var han allerede en kjent fortatter som hadde skrevet mange bøker. Debutboka var ”Skoggangsmand” i 1917. I 1919 slo han igjennom med ”Der villmarka suser”, men den største suksessen var nok ”Trollelgen”.

Mikkjel Fønhus ble født i Sør-Aurdal i 1984 og levde hele sitt liv der. Han døde i 1973. Han var imidlertid på mange reiser rundt i hele verden; alle bøker han skrev var forberedt med research fra stedet der handlingen foregikk. Turen fra Valdres til Mosjøen foretok han per sykkel i 1928. Han var innom Fellingfors og ble tipset om Susendal med nybyggere fra Østlandet. Da måtte han ta turen dit og fikk god kontakt med østlendingene. i 1933 ble det tur til FiplingdaI. Han fikk mye stoff fra J.M.Ingebrigtsen. I ”Kampen mot villmarka” skriver han bl.a. om mørketida. For å ha opplevd mørketida på kroppen reiste han tilbake til Fiplingdal om vinteren. Han var avholdsmann og målmann, hadde viktige verv i Noregs Mållag, og har fått utmerkelser for sitt engasjement.

Per Smørvik hadde masse kunnskap om Fønhus og formidlet dette på en veldig god måte! Turid overrakte en rose med stor takk fra LOP og ble støttet av forsamlingen med varm applaus.

Møtet slutt kl. 13:30.

Mosjøen, 3.desember 2013.

Tove Wika, referent